Title: N á v r h
Author: Meliorisová Kveta
Last saved by: oem
Company: MSPNM

“Návrh”

	
VLÁDA SLOVENSKEJ REPUBLIKY

 vydáva

podľa § 10 ods. 1 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon" ) 

                                                        rozhodnutie  č.   .......
                   o privatizácii 

A. priamym predajom 172 652 kusov akcií obchodnej spoločnosti: Slovenská autobusová doprava Košická dopravná spoločnosť, akciová spoločnosť so sídlom Staničné námestie 9, Košice, IČO: 36 211 079, čo predstavuje 49 % podiel na základnom imaní tejto spoločnosti, zapísanej v Obchodnom registri Okresného súdu Košice I, oddiel: Sa, vložka číslo: 1202/V, založenej na základe rozhodnutia Ministerstva pre správu a  privatizáciu národného majetku Slovenskej republiky č. 778 zo dňa 25.9.2001 o  privatizácii podniku Slovenská autobusová doprava Košická dopravná spoločnosť, štátny podnik (ďalej len “spoločnosť”)

      1. Kupujúci:

          Obchodné meno:	BUSTRANS s.r.o.
		     
          Sídlo: 	    		                        Železiarenská 49
                                                                      Košice 
                                                                      040 01 

          IČO:                                                     31 712 380                                                       

      2. Spôsob výberu nadobúdateľa:
   Kupujúci bol vybraný Ministerstvom pre správu a privatizáciu národného majetku SR  vo výberovom konaní. 

      3. Menovitá hodnota 172 652 kusov akcií, čo predstavuje 49 % podiel akcií na základnom imaní spoločnosti,  je:                                   
                                                                      172 652  tis. Sk

2

4.  Dohodnutá  výška  kapitálového  vstupu (cena)  za nadobudnutie  172 652 kusov akcií spoločnosti do vlastníctva kupujúceho je:
                                                                173 000 tis. Sk                                                 (slovom jednostosedemdesiattrimiliónov slovenských korún)                                                                     
      z toho:
a)	kúpna cena hradená kupujúcim v  prospech Fondu národného majetku SR je:      90 452 tis. Sk
b)	výška osobitného záväzku kupujúceho na vklad do základného imania spoločnosti účasťou kupujúceho na jeho zvýšení je: 82 548 tis. Sk.
 
5.  Platobné podmienky a ich zabezpečenie:

5.1. Kúpnu cenu spolu vo výške 90 452 tis. Sk uhradí kupujúci na účet Fondu národného majetku SR takto: 
a)	Časť kúpnej ceny vo výške 4 533 tis. Sk (prvá splátka kúpnej ceny) do 5 pracovných dní odo dňa podpísania zmluvy o kúpe akcií.
b)	Zostávajúca časť kúpnej ceny vo výške 85 919 tis. Sk bude uhradená v dvoch  splátkach, a to:
 b.a.)  Suma 10 311 tis. Sk do 5 pracovných dní odo dňa podpísania zmluvy o kúpe  akcií. 
          Túto sumu použije Fond národného majetku SR na vklad do základného imania  spoločnosti pri prvom zvýšení jej základného imania. 
            b.b.) Suma 75 608 tis. Sk do 8 dní odo dňa pripísania 172 652 kusov akcií spoločnosti kupujúcemu na jeho účet majiteľa cenných papierov v Stredisku cenných papierov. 
                     Túto sumu použije Fond národného majetku SR na vklad do základného imania spoločnosti pri druhom zvýšení jej základného imania. 

      5.2. Úhrada častí kúpnej ceny podľa bodov 5.1.a) a 5.1.b.a.) tohto rozhodnutia je zabezpečená oznámením a dodatkom č. 1 k oznámeniu Tatra banky, a.s. Bratislava, pobočka: Štúrova 28, Košice zo dňa 5.4. a 19.4.2002 o vinkulácii peňažných prostriedkov vo výške 13.800.000,- Sk na účte č. 2628350013/1100 klienta – spoločnosti BUSTRANS s.r.o., Železiarenská 49, 040 01 Košice v prospech Fondu národného majetku SR, za účelom privatizácie  podielu akcií spoločnosti Slovenskej autobusovej dopravy Košickej dopravnej spoločnosti a.s.,  ďalej potvrdením Ľudovej banky, a.s., pobočka Košice, Kováčska 63 o vinkulácii prostriedkov vo výške 5.000.000,- Sk na účte číslo 4350234403/3100 spoločnosti BUSTRANS s.r.o., Železiarenská 49, 040 01 Košice, od 4.4.2002, v prospech Fondu národného majetku SR, za účelom privatizácie podielu akcií Slovenská autobusová doprava, a.s. Košice, a tiež oznámením Všeobecnej úverovej banky, a.s., pobočka Košice – mesto, zo dňa 4.4.2002, o obmedzení disponovania s vkladom v sume 6.200.000,- Sk na vkladovom účte číslo 1878444296/0200 majiteľa účtu BUSTRANS s.r.o., Železiarenská 49, 040 01 Košice v prospech Fondu národného majetku SR. Suma vinkulovaných peňažných prostriedkov zahŕňa aj finančné zabezpečenie upísania akcií kupujúcim podľa bodu 6.a) tohto rozhodnutia. 
3

6.   Osobitný záväzok kupujúceho:
      V zmluve o kúpe akcií, v časti týkajúcej sa predaja 172 652 kusov akcií spoločnosti, sa kupujúci zaviaže na vklad do základného imania spoločnosti  pri svojej účasti na jeho zvýšení spolu vo výške 82 548 tis. Sk  takto:

a)	Pri účasti kupujúceho na prvom zvýšení základného imania spoločnosti kupujúci upíše 9 906 kusov akcií spoločnosti v  menovitej hodnote 1 akcie 1000,- Sk. Hodnotu takto upísaných akcií, t.j. sumu 9 906 tis. Sk kupujúci uhradí na účet spoločnosti do 60 dní odo dňa tej prvej splátky v prospech FNM SR, ktorú FNM SR použije na prvé zvýšenie  základného imania spoločnosti.
b)	Pri účasti kupujúceho na druhom zvýšení základného imania spoločnosti kupujúci upíše 72 642 kusov akcií spoločnosti v menovitej hodnote 1 akcie 1000,- Sk. Hodnotu takto upísaných akcií, t.j. sumu 72 642 tis. Sk kupujúci uhradí na účet spoločnosti do 60 dní odo dňa druhej splátky v prospech FNM SR, ktorú FNM SR na druhé zvýšenie  základného imania spoločnosti.

7.	Ďalšie podmienky:
a)	Zmluva o kúpe akcií bude uzatvorená tak, aby po prvom a  druhom zvýšení základného imania spoločnosti podiel Fondu národného majetku SR na základnom imaní spoločnosti neklesol pod 51 %.
b)	V zmluve o  kúpe akcií, v časti týkajúcej sa predaja 172 652 kusov akcií spoločnosti,  bude upravené zvolávanie valného zhromaždenia spoločnosti za účelom prvého a druhého zvyšovania jej základného imania tak, aby bolo kupujúcemu umožnené, za podmienky riadnej a  včasnej súčinnosti kupujúceho, zaplatiť za upísané akcie spoločnosti pri druhom zvyšovaní jej základného imania (podľa bodu 6.b) tohto rozhodnutia) najneskôr do 5 mesiacov odo dňa podpísania zmluvy o kúpe akcií, s tým, že o prvom zvýšení základného imania spoločnosti a účasti kupujúceho na ňom rozhodne FNM SR ešte ako jediný akcionár spoločnosti.
c)	V zmluve o  kúpe akcií, v časti týkajúcej sa predaja 172 652 kusov akcií spoločnosti, bude pre Fond národného majetku SR lehota na danie príkazu na registráciu prevodu 172 652 kusov akcií z Fondu národného majetku SR na kupujúceho dohodnutá najviac na 14 dní odo dňa písomného preukázania kupujúcim, že splnil prvú časť osobitného záväzku podľa bodu 6.a) tohto rozhodnutia. V prípade omeškania Fondu národného majetku SR s daním príkazu na registráciu prevodu týchto akcií sa Fond národného majetku SR v zmluve o kúpe akcií zaviaže zaplatiť zmluvnú pokutu vo výške 3 000,- Sk za každý deň omeškania, s tým, že povinnosť na náhradu škody tým nebude dotknutá.
d)	Zmluva o kúpe akcií bude uzatvorená tak, aby nesplnenie záväzkov kupujúceho bolo možným dôvodom na odstúpenie Fondu národného majetku SR od zmluvy.

a

B.   priamym predajom 59 899 kusov akcií spoločnosti, čo predstavuje 17 % podiel na jej základnom imaní

4

1. Kupujúci:

          Obchodné meno:	BUSTRANS s.r.o.
		     
          Sídlo: 	    		                        Železiarenská 49
                                                                      Košice 
                                                                      040 01 
          
          IČO:                                                     31 712 380

2. Spôsob výberu nadobúdateľa:
     Ide o nárok kupujúceho nadväzne na skutočnosť, že kupujúci bol vybraný vo výberovom konaní vo veci predaja podľa časti A. tohto rozhodnutia (predkúpne právo kupujúceho).

3. Menovitá hodnota 59 899 kusov akcií, čo predstavuje 17 % podiel akcií na základnom imaní spoločnosti, je:                                   
                                                                      59 899 tis. Sk
4. Kúpna cena:
    60 020 tis. Sk
    (slovom: šesťdesiatmiliónovdvadsaťtisíc slovenských korún)
    t.j. 1 002,02 Sk za 1 akciu
5. Platobné podmienky:
    Kúpnu cenu uhradí kupujúci jednou splátkou na účet Fondu národného majetku SR do 10 dní odo dňa, kedy kupujúci preukáže Fondu národného majetku SR, že splnil obidve odkladacie podmienky podľa bodov B. 6. 1. a) a B. 6. 1. b) tohto rozhodnutia,  dohodnuté v zmluve o kúpe akcií. 

6. Ďalšie podmienky:
    6.1. V zmluve o kúpe akcií, v časti týkajúcej sa predaja 59 899 kusov akcií spoločnosti, budú na vznik povinnosti Fondu národného majetku SR dať príkaz na registráciu prevodu 59 899 kusov akcií dohodnuté odkladacie podmienky:
a)	Preukázanie kupujúcim, že splnil všetky svoje záväzky z tej časti zmluvy o kúpe akcií, ktorá sa týka predaja 172 652 kusov akcií spoločnosti.
b)	Preukázanie kupujúcim, že uplynulo najmenej 6 mesiacov odo dňa, kedy sa kupujúci stal majiteľom akcií spoločnosti.
c)	Preukázanie kupujúcim, že uhradil kúpnu cenu za 59 899 kusov akcií podľa bodu B.4. a B.5. tohto rozhodnutia.
     6.2. V zmluve o kúpe akcií, v časti týkajúcej sa predaja 59 899 kusov akcií spoločnosti, bude pre Fond národného majetku SR lehota na danie príkazu na registráciu prevodu 59 899 kusov akcií z Fondu národného majetku SR na kupujúceho dohodnutá najviac na 14 dní odo dňa vzniku tejto povinnosti Fondu národného majetku SR podľa bodu B.6.1. tohto rozhodnutia. V prípade omeškania Fondu národného majetku SR s daním príkazu na registráciu prevodu týchto akcií sa Fond národného majetku SR 
5

            v zmluve o kúpe akcií zaviaže zaplatiť zmluvnú pokutu vo výške 3 000,- Sk za každý deň omeškania, s tým, že povinnosť na náhradu škody tým nebude dotknutá.

C.	predmetom predaja podľa tohto rozhodnutia o privatizácii bude 232 551 kusov akcií spoločnosti, ktoré majú podobu zaknihovaných cenných papierov a formu akcií na meno.

Poučenie:                

Na toto rozhodovanie sa nevzťahujú všeobecné ustanovenia o  správnom konaní a nepodlieha preskúmaniu súdom.

	                                                          

Dostanú:  	  Fond národného majetku Slovenskej republiky
	  Ministerstvo dopravy, pôšt a telekomunikácii Slovenskej republiky
	  Ministerstvo pre správu a privatizáciu národného majetku Slovenskej republiky
	  Úrad vlády Slovenskej republiky

Za správnosť:  Ing. Mária Machová, CSc.
	ministerka pre správu  a privatizáciu
                          národného majetku Slovenskej republiky	         ............................................                  
	                (podpis a pečiatka)